Par sem skýtur borðtenniskúlum upp í munna hvors annars , maður sem kastar vélsögum og gengur á gleri , nautsterk kona sem klórar sér í framan með tánum og fislétt ballerína sem stendur í lófunum á karli með móhíkana … . Í gær var Sirkúshátíð í Reykjavík formlega opnuð með pompi og prakt í Vatnsmýrinni í Reykjavík en það er Norræna húsið sem stendur fyrir hátíðinni . Fjölmargar sýningar voru í sirkústjöldunum í gærkvöldi og fullt af fólki mætti bæði þangað og í Borgarleikhúsið þar sem Sirkús Cirkör fór með sýninguna Wear it Like a Crown á stóra sviðinu . Mætingin var góð en þar mátti meðal annars sjá bæði borgarstjórann og Frú Vigdísi Finnbogadóttur , fyrrum forseta ásamt fullt af fleira fólki , meðal annars undirritaðri . Fidget Feet er írskur Sirkus sem sérhæfir sig í heillandi loftfimleikum Wear it like a Crown er sýning sem enginn ættti að missa af enda ekki á hverjum degi sem okkur gefst tækifæri til að sjá þvílíka fagmenn leika listir sínar hér á landi . Sýningin er verulega skemmtileg en það sem heillaði mest var í raun samsetning tónlistar , búninga og svo atriðin sjálf . Þemað í Wear it like a Crown er að bera galla okkar og mistök , hræðslu og vankanta sem kórónu frekar en að vera í skömm yfir ófullkomleikanum og þetta túlka karakterar sýningarinnar sem hafa hver og einn sína stórkostlegu hæfileika . Sérstaklega sló loftfimleikastelpan í gegn hjá mér en liðugri og sterkari konu hef ég aldrei berum augum litið . Þvílíkir hæfileikar ! Næstu daga , eða til 14 júlí , gefst okkur svo tækifæri á að sjá fullt af flottum sýningum í Vatnsmýrinni og flestar þeirra , þó ekki allar , eru góðar fyrir krakkana líka . Pjattrófur skelltu sér á sýningar í gær og verður meira fjallað um þær hér á næstu dögum . Margrét Erla Maack tekur þátt í fullorðinssýningunni Skinnsemi – spennandi Hérna færðu MIÐA á sýningarnar . Við skorum heilshugar á þig og þína að skella ykkur í Sirkus . Þetta er svo öðruvísi og skemmtilegt og krakkarnir hafa hrikalega gaman af .